Το ***Ιρίνα Παλμ*** (Αγγλικά: Irina Palm) είναι μια τραγική κωμωδία του 2007 σε σκηνοθεσία Σαμ Γκαρμπάρσκι και πρωταγωνιστές τη Μαριάν Φέιθφουλ και τον Μίκι Μανόλοβιτς. Είναι μια συμπαραγωγή πέντε χωρών (Βέλγιο, Λουξεμβούργο, Μεγάλη Βρετανία, Γερμανία και Γαλλία).  Η ταινία έκανε πρεμιέρα στο Διεθνές Φεστιβάλ Κινηματογράφου του Βερολίνου το 2007 και έχει κάνει εισπράξεις πάνω από 10 εκατομμύρια δολαρίων παγκοσμίως.

Πλοκή
-----

Η 60χρονη χήρα Μάγκι (Μαριάν Φέιθφουλ), που υπήρξε πάντα πιστή σύζυγος,  χρειάζεται απεγνωσμένα χρήματα για το κόστος ενός ταξιδιού στην Αυστραλία για μια ειδική θεραπεία του αγαπημένου άρρωστου εγγονού της Όλι. Μετά από πολλές ανεπιτυχείς προσπάθειες να βρει δουλειά, βρίσκεται στους δρόμους του Σόχο του Λονδίνου.  Το μάτι της πέφτει σε μια αφίσα που γράφει «Ζητείται οικοδέσποινα» στη βιτρίνα ενός καταστήματος που ονομάζεται *Sexy World*. Μπαίνει στο κατάστημα και ο Μίκι (Μίκι Μανόλοβιτς), ο ιδιοκτήτης, της εξηγεί ειλικρινά ότι "οικοδέσποινα" είναι ευφημισμός για τη λέξη "πόρνη". Η δουλειά που έχει να της προσφέρει είναι μια δουλειά για την οποία δεν είναι σημαντική ούτε η ηλικία ούτε η εμφάνιση: ο πελάτης βάζει το πέος του σε μια τρύπα στον τοίχο (glory hole) και εκείνη, από την άλλη πλευρά του τοίχοι, προχωρά σε handjob (πάντως, στην ταινία δεν φαίνεται κανένα πέος). Η συνάδελφός της, Λουίζα, της δείχνει πώς γίνεται και μετά τον πρώτο δισταγμό, η Μάγκι αναπτύσσει γρήγορα καλή τεχνική. Ωστόσο, κρατά τη δουλειά της μυστική από φίλους και συγγενείς, κάτι που οδηγεί σε άβολες καταστάσεις. Μετά από λίγο, το λέει σε κάποιες φίλες. Εκείνες ενδιαφέρονται αρκετά και ρωτούν διάφορες λεπτομέρειες.

Με το ψευδώνυμο Ιρίνα Παλμ, γίνεται όλο και πιο επιτυχημένη και καλοπληρωμένη, κερδίζοντας 600 με 800 λίρες την εβδομάδα. Ωστόσο, η υγεία του εγγονού της επιδεινώνεται γρήγορα, επομένως ζητά και λαμβάνει προκαταβολή 6.000 λίρες για 10 εβδομάδες εργασίας. Δίνει τα χρήματα στον γιο της Τομ (Κέβιν Μπίσοπ) χωρίς να του πει πού τα βρήκε. Εκείνος την ακολουθεί για να μάθει την πηγή των χρημάτων και εξοργίζεται όταν ανακαλύπτει τι κάνει. Της ζητά να μην ξαναπάει εκεί και της λέει ότι θα επιστρέψει ο ίδιος τα χρήματα και δεν θα πάει στην Αυστραλία. Ωστόσο, η σύζυγός του, Σάρα, είναι ευγνώμων στη Μάγκι για τη θυσία της για να σώσει το αγόρι. Ο Τομ και η Μάγκι συμφιλιώνονται και ο Τομ, η Σάρα και ο Όλι πηγαίνουν στην Αυστραλία.

Η Λουίζα απολύεται λόγω της επιτυχίας της Μάγκι. Είναι πολύ θυμωμένη με τη Μάγκι. Ένας ανταγωνιστής του Μίκι προσφέρει στη Μάγκι καλύτερη δουλειά, ως επιβλέπουσα ιερόδουλων σε ένα δωμάτιο με πολλές τέτοιες τρύπες, προσφέροντάς της το 15% των κερδών τους. Εκείνη διστάζει και τελικά απορρίπτει την προσφορά. Η Μάγκι και ο Μίκι ερωτεύονται τελικά ο ένας τον άλλον.

Πλοκή
-----

 Σαμ Γκαρμπάρσκι, Μαριάν Φέιθφουλ, Μίκι Μανόλοβιτς και Κέβιν Μπίσοπ στην πρεμιέρα της ταινίας
* Μαριάν Φέιθφουλ ως Μάγκι
* Μίκι Μανόλοβιτς ως Μίκι
* Κέβιν Μπίσοπ ως Τομ
* Σιβόν Χιούλετ ως Σάρα
* Κόρεϊ Μπερκ ως Όλι
* Ντόρκα Γκράιλου ως Λουίζα

Διακρίσεις
----------

* Η ταινία ήταν υποψήφια για Χρυσή Άρκτο Καλύτερης Ταινίας στο Διεθνές Φεστιβάλ Κινηματογράφου Βερολίνου 2007.
* Ο Μίκι Μανόλοβιτς ήταν υποψήφιος ως Καλύτερος Ευρωπαίος Ηθοποιός του 2007 από την Ευρωπαϊκή Ακαδημία Κινηματογράφου για τον ρόλο του στην ταινία.
* Η Μαριάν Φέιθφουλ έλαβε υποψηφιότητα Καλύτερης Γυναικείας Ερμηνείας για τον ρόλο της στα Ευρωπαϊκά Βραβεία Κινηματογράφου, αλλά σε αυτήν την κατηγορία κέρδισε η Έλεν Μίρεν για *Η βασίλισσα.*

Παραπομπές
----------

1. ↑  *filmportal.de*.
2. 1 2 3 4 5 6 7 8 9 10 11 12 13 14 15  *europeanfilmawards.eu*. 5213. Ανακτήθηκε στις 27  Ιουνίου 2022.
3. ↑  www.imdb.com/title/tt0762110/fullcredits.
4. ↑  *filmportal.de*. 0a3297b4ce7848c1b7b62b98e72a12de. Ανακτήθηκε στις 27  Ιουνίου 2022.
5. ↑  www.kinokalender.com/film6068\_irina-palm.html. Ανακτήθηκε στις 18  Δεκεμβρίου 2017.
6. 1 2 3 4 5  *Unifrance*. 26963. Ανακτήθηκε στις 27  Ιουνίου 2022.
7. ↑   *Irina Palm - Εν τη παλάμη ούτω βοήσομεν*, ανακτήθηκε στις 2022-12-13
8. ↑  «IRINA PALM πληροφορίες για την ταινία». *Athinorama.gr*. Ανακτήθηκε στις 13 Δεκεμβρίου 2022.
9. ↑  «IRINA PALM ΕΝ ΤΗ ΠΑΛΑΜΗ ΚΑΙ ΟΥΤΩ ΒΟΗΣΩΜΕΝ». *www.lifo.gr*. Ανακτήθηκε στις 13 Δεκεμβρίου 2022.
10. ↑  57th Berlin International Film Festival 2007
11. 1 2  the 2007 European Film Awards Selection List

Εξωτερικοί σύνδεσμοι
--------------------

* *Ιρίνα Παλμ*   στην IMDb
* *Ιρίνα Παλμ* στο Rotten Tomatoes